Сойуолаһыыны утары охсуһуу күнэ

Сойуолаһыыны утары охсуһуу күнэ () — сүнньүнэн оскуола саастаах оҕолору туох эрэ уратылаахтарынан көйгөтүтэн сойуолаһалларыгар болҕомто тардаары сылын ахсын ыам ыйын 4 күнүгэр бэлиэтэнэр. 

"Ханнык баҕарар оҕо атаҕастаныан сөп эрээри, сорох оҕолор атыттардааҕар элбэхтик атаҕастаналлар. Доруобуйаларынан хааччахтаах оҕолор, беженецтэр оҕолоро, кыаммат ыал оҕолоро, оскуолаҕа үөрэммэт оҕолор үөҕүүгэ, атаҕастабылга ордук ыллараллар," — диир ХНТ генеральнай сэкиритээрин оҕолору күүһүлээһини утарсыыга аналлаах бэрэстэбиитэлэВ День борьбы с травлей и издевательствами Канцелярия Специального представителя Генерального секретаря призывает активизировать усилия с целью положить конец терроризированию детей.  ХНТ ситим-сирэ, Марта Сантуш Паиш, Нью-Йорк, 2017.05.4.

 Устуоруйата 
Бастаан 2007 сыллаахха Канаадаҕа икки тохсус кылаас үөрэнээччилэрэ сойуолаһыыга түбэспит оҕону өйөөн тэрийбиттэрэ, кэлин аан дойду үрдүнэн тарҕаммыта. 2012 сыллаахха ХНТ бу күнү бэлиэтиир буолбута. Чинчийии көрдөрөрүнэн сойуолаһыыга хас төрдүс оҕо түбэһэрS.P. Limber, P. Cunningham, V. Florx, J. Ivey, M. Nation, S. Chai, and G. Melton, "Bullying among school children: Preliminary findings from a school-based intervention program," paper presented at the Fifth International Family Violence Research Conference, Durham, NH, June/July 1997., ол ахсаантан 71 бырыһыана тохтообот, ол аата ол оҕолор хас күн аайы көйгөлгө сылдьаллар.

 Күн суолтата 
 Бу күн дьон олоҕун быыһыыр.
Чинсчийиилэр көрдөрбүттэринэн буллинг сиэртибэлэрэ икки төгүл элбэхтик бэйэлэригэр тиийинэр туһунан толкуйдууллар эбит. Оҕолорго болҕомто уурдахха, өйөөтөххө бу дьулаан статистиканы уларытыахха сөп.

 Оҕолор оскуоланы бүтэрэллэригэр көмөлөһөр.
Чинчийии көрдөрөрүнэн, атаҕастабылга түбэспит оҕолор үксүн оскуоланы быраҕан кэбиһэллэр. Сэрэтэр миэрэ оҕолору оскуолаҕа хаалалларыгар уонна инники олохторун сөпкө оҥостоллоругар көмөлөһүөн сөп.

 Ураты буолууну көҕүлүүр.
Аан дойду араас көрүҥүнэн баай. Анти-буллинг күнэ диэн атаҕастабылы тохтотуу эрэ буолбатах, ону таһынан дьон бэйэ-бэйэтиттэн уратытын бэлиэтиир күн.

 Күнү хайдах бэлиэтиэххэ сөбүй 
Сойуолаһыыны утарар күнү бэлиэтииргэ маннык сүбэлэри биэрэллэрhttps://nationaltoday.com/anti-bullying-day/#why-we-love: 
 Атын оҕолор бы тиэмэҕэ аһаҕастык этинэллэрин көҕүлээ
Буллинг сиэртибэлэрэ үксүн инники күөҥҥэ бэйэлэрэ тахсыбаттар. Ол иһин атаҕастабыл туһунан атын оҕолор аһаҕастык этиэхтээхтэр. Атаҕастанар оҕолор төрөппүттэриттэн эбэтэр учууталларыттан көмө көрдүүллэригэр көҕүлээ.

 Көмө уонна өйөбүл көрдөө
Эн атаҕастабыллаах киһини кытта алтыһар буоллаххына, эрэллээх доҕоргор эбэтэр улахан киһиэхэ кэпсээ. Эн дьылҕаҕын уонна куттала суох буолуугун хааччыйар дьон, уопсастыбаннай бөлөхтөр уонна тэрилтэлэр бааллар.

 Доҕор буол
Аһылыкка соҕотоҕун олорор эбэтэр хаһан да оонньууларга кыттыспат киһиэхэ доҕор буол. Сороҕор көннөрү кини санаатын истии эбэтэр киниэхэ киһи быһыытынан интэриэһи көрдөрүү эрэ барытын төрдүттэн уларытыан сөп.

 Быһаарыылар 

Категория:Бэлиэ күннэр